EkBass/fiwiki-20250220-pages-articles huggingface dataset:
Mandala Airlinesin lento 91

Mandala Airlinesin lennolla 91 ollut Boeing 737-200 -kone putosi maahan 5. syyskuuta 2005 Medanissa. Kone oli matkalla Medanista Jakartaan. Kello 9.40 paikallista aikaa (UTC +7 h) kone syöksyi keskelle tiheään asuttua asuin­aluetta muutama sekunti sen jälkeen, kun se oli noussut Medanin lentokentältä. Onnettomuudessa kuoli 149 henkilöä. Kymmeniä taloja ja autoja tuhoutui, ja ainakin 44 ihmisen raportoitiin menehtyneen maassa. Myöhemmin kerrottiin, että 18 törmänneen lentokoneen matkustajaa selvisi onnettomuudesta, kun taas 99 matkustajaa (joukossa kolme vauvaa) kuoli. Useimmpien eloon­jääneiden uskotaan istuneen lento­koneen takaosassa, vaikka joidenkuiden on kerrottu kuolleen vammoihinsa. Suurin osa kuolleista oli indonesialaisia, mutta myös ainakin yhden malesialaisen, Ti Teow Chuan, kerrottiin kuolleen. Uhrien joukossa olivat Pohjois-Sumatran tuolloinen kuvernööri Rizal Nurdin sekä entinen kuvernööri Raja Inal Siregar. == Lähteet == * Onnettomuuden kuvaus Planecrashinfo.com. == Aiheesta muualla == * Kuva koneen hylystä Luokka:Vuoden 2005 lento-onnettomuudet Luokka:Lento- onnettomuudet Indonesiassa
Tears on My Pillow

Tears on My Pillow on kappale Kylie Minoguen albumilta Enjoy Yourself (1989), julkaistiin singlenä 12. marraskuuta 1989 Australiassa ja 8. tammikuuta 1990 Euroopassa. Kappale julkaistiin alun perin vuonna 1958 ja kirjoittivat Sylvester Bradford ja Al Lewis. == Kappaleet == ;CD single # ”Tears on My Pillow” – 2.33 # ”We Know the Meaning of Love” (Extended) – 5.50 # ”Tears on My Pillow” (More Tears Mix) – 4.14 ;7" vinyl single # ”Tears on My Pillow” – 2.28 # ”We Know the Meaning of Love” – 3.25 ;12" vinyl single # ”Tears on My Pillow” (More Tears Mix) – 4.14 # ”We Know the Meaning of Love” (Extended) – 5.50 ;Yhdysvaltalainen ja kanadalainen kasetti # ”Tears on My Pillow” – 2.33 # ”Nothing to Lose” – 3.20 == Esitykset konserteissa == * Disco in Dream / The Hitman Roadshow * Enjoy Yourself Tour (a capella) * Rhythm of Love Tour * Let’s Get to It Tour * Anti Tour == Listasijoitukset == Lista (1990) Korkein sijoitus Australia (ARIA Charts) 20 Belgia (Ultratop 50) 9 Kanada (Canadian Singles Chart) 35 Eurooppa (European Hot 100) 2 Alankomaat (MegaCharts) 20 Suomi (Suomen virallinen lista) 5 Saksa (Media Control Charts) 31 Irlanti (Irish Singles Chart) 2 Uusi-Selanti (RIANZ) 33 Ruotsi (Sverigetopplistan) 3 Britannia (UK Singles Chart) 1 == Lähteet == == Aiheesta muualla == * Kylie Minoguen virallinen sivusto Luokka:Kylie Minoguen kappaleet Luokka:Vuoden 1958 kappaleet
Better the Devil You Know

"Better the Devil You Know" on dancepopkappale Kylie Minoguen albumilta Rhythm of Love (1990). Se on albumin ensimmäinen single ja julkaistiin 30. huhtikuuta 1990. Kappaleen kirjoittivat ja tuottivat Stock, Aitken ja Waterman. == Kappalelista == ;CD single # "Better the Devil You Know" – 3:52 # "Better the Devil You Know" (Mad March Hare Mix) – 7:09 # "I'm Over Dreaming (Over You)" (7" Mix) – 3:21 ;7" single # "Better the Devil You Know" – 3:52 # "I'm Over Dreaming (Over You)" (7" Mix) – 3:21 ;12" single # "Better the Devil You Know" (Mad March Hare Mix) – 7:09 # "I'm Over Dreaming (Over You)" (Extended Mix) – 4:54 == Esitykset konserteissa == * Enjoy Yourself Tour * Rhythm of Love Tour * Let's Get to It Tour * Intimate and Live Tour * On a Night Like This Tour * KylieFever2002 Tour * Showgirl Tour * Showgirl Homecoming Tour * KYLIEX2008 * For You, For Me Tour * Aphrodite World Tour == Listasijoitukset == Lista (1990) Korkein sijoitus Australia (ARIA Charts) 4 Itävalta (Ö3 Austria Top 40) 27 Belgia (Ultratop 50 Flanderi) 5 Kanada (Canadian Singles Chart) 35 Eurooppa (European Hot 100) 2 Alankomaat (Dutch Top 40) 22 Alankomaat (Mega Single Top 100) 16 Suomi (Suomen virallinen lista) 7 Ranska (SNEP) 13 Saksa (Media Control Charts) 24 Irlanti (Irish Singles Chart) 4 Uusi-Selanti (RIANZ) 27 Ruotsi (Sverigetopplistan) 13 Sveitsi (Schweizer Hitparade) 21 Britannia (UK Singles Chart) 2 == Lähteet == == Aiheesta muualla == * Kylie Minoguen virallinen sivusto Luokka:Kylie Minoguen kappaleet Luokka:Vuoden 1990 kappaleet
Eino Saarinen

Eino Kalle Saarinen (28. elokuuta 1932 Helsinki – 23. helmikuuta 2014 Helsinki) oli rautatiehallituksen pääjohtaja 1988–1995. Hän oli koulutukseltaan merkonomi ja valtiotieteen maisteri.Veikko Vaikkinen, Pääjohtaja teki VR:stä osakeyhtiötä. Helsingin Sanomat 11.3.2014 s. B13 Eino Saarinen syntyi liikkeenharjoittaja Kalle Saarisen ja Martta Maria Lintusen perheeseen. Hänen puolisonsa vuodesta 1958 oli merkonomi Soili Irmeli Jaatinen. Ylioppilaaksi Saarinen tuli 1951 ja valmistui diplomimerkonomiksi 1956. Valtiotieteen kandidaatin tutkinnon hän suoritti 1969. Uransa alkuvuosina Saarinen toimi Helsingin moottoripyörä -yhtiön liikkeenhoitajana.Vuosien 1956 ja 1975 välillä hän työskenteli Bernerin ja Teknoksen palveluksessa. Vuonna 1975 hän tuli Pohjolan Liikenteeseen, ensin talousjohtajaksi ja vuodesta 1977 toimitusjohtajaksi. Rautatiehallituksen pääjohtaja hänestä tuli 1988. VR:ssä oli jo ennen hänen pääjohtajakauttaan aloitettu muutosprosessi, jota hän kaudellaan edisti, ja VR:stä muodostettiin osakeyhtiö VR-yhtymä. == Lähteet == Luokka:Valtionlaitosten johtajat Luokka:Suomalaiset yritysjohtajat Luokka:Rautatiehallituksen pääjohtajat Luokka:Vuonna 1932 syntyneet Luokka:Vuonna 2014 kuolleet
Arvo Valte Palmroth

Arvo Valte Palmroth (17. helmikuuta 1916 Kauhajoki – 20. syyskuuta 1997 Kauhajoki) oli suomalainen laulaja, lauluntekijä ja maallikkosaarnaaja. Palmroth oli Suomen romani. Hänen sukunsa oli tilallisia Kauhajoella, mutta hän ei itse perinyt maata ja elätti itsensä muun muassa kaupustelijana. Hän suoritti kansakoulun oppimäärän vasta aikuisiällä opiskellessaan yhden lukuvuoden ajan 1936–1937 Kauhajoen evankelisessa kansanopistossa. Hän kiersi kaupustelijana sekä evankelisen liikkeen maallikkosaarnaajana pitkin Pohjanmaata ja läntistä Suomea. Muusikkona Palmroth oli pääosin itseoppinut, mutta hänen isoveljensä Viljo Salojensaari oli myös romaniväestön keskuudessa tunnettu laulaja-lauluntekijä. Palmroth sai nuorena myös muutamia viulutunteja, mutta joutui rahanpuutteessa myymään pian viulunsa eikä palannut soittajaksi. Hän oli 1930-luvulla jonkin aikaa laulusolistina eteläpohjalaisessa Tempo-yhtyeessä ja kuului Kauhajoen kirkkokuoroon, mutta laulujen sepittämisen hän aloitti vasta jäätyään leskeksi vuonna 1962. Viimeisinä vuosinaan hän asui synnyinseudullaan Kauhajoella ja välillä Ruotsissa. Palmrothin kappaleita levyttivät muun muassa Taisto Tammi, Anneli Sari ja Markus Allan.All Music Viitattu 11.3.2014. Vuonna 1973 Love Records julkaisi Palmrothin albumin Mustalaislauluja, romansseja, laulelmia.Suomen äänitearkisto Viitattu 11.3.2014. Hänen on sanottu olleen surumielisten romanssilaulujen mestari. Eräs hänen tunnetuimmista lauluistaan on ”Muistojeni ruusut”. == Lähteet == Luokka:Suomalaiset laulajat Luokka:Suomalaiset lauluntekijät Luokka:Uskonnolliset julistajat Luokka:Suomen romanit Luokka:Vuonna 1916 syntyneet Luokka:Vuonna 1997 kuolleet
Schönbrunnin metroasema

Schönbrunnin metroasema on Wienin metron linjan 4 asema Hietzingin alueella Länsi-Wienissä. Nykyinen metroasema on avattu vuonna 1981, mutta paikalla on sijainnut rautatieasema jo vuodesta 1898. Asema on saanut nimensä läheisestä Schönbrunnin linnasta. ==Lähteet== == Aiheesta muualla == Luokka:Wienin metroasemat
Torgny

Torgny on ruotsalainen miehen etunimi. Nimen muinaisskandinaavinen alkumuoto on ollut Þórgnýr, mikä merkitsee Tor-jumalan ääntä. Ruotsissa oli vuoden 2020 lopussa 1755 miestä, joiden etunimi oli Torgny. Suomessa nimi sen sijaan on harvinainen ja on annettu vain muutamalle kymmenelle henkilölle. Nimi esiintyy kuitenkin suomen­ruotsalaisessa kalenterissa, jonka mukaan Torgnyn nimipäivä on 11. maaliskuuta. == Tunnettuja Torgny-nimisiä == * Torgny Björk (1938–2021), ruotsalainen muusikko, säveltäjä ja laulaja * Torgny Lindgren (1938–2017), ruotsalainen kirjailija * Torgny Lindgren (1905–1984), Ruotsin valtionpankin virkamies ja numismaatikko * Torgny Mogren (s. 1963), ruotsalainen hiihtäjä * Torgny Schunnesson (s. 1948), ruotsalainen dokumentaristi * Torgny Segerstedt (1876–1945), ruotsalainen lehtimies ja uskonnonhistorian tutkija * Torgny T:son Segerstedt (1908–1999), ruotsalainen filosofian ja sosiologian professori * Torgny Wickman (1911–1993), ruotsalainen elokuvaohjaaja == Lähteet == Luokka:Etunimet
Asetoetikkahappo

Asetoetikkahappo eli asetetikkahappo (C4H6O3) on yksinkertaisin ketoryhmän sisältävä karboksyylihappo. Yhdistettä muodostuu eliöissä muun muassa rasvojen aineenvaihdunnan tuloksena. == Ominaisuudet == Asetoetikkahappo on väritön kiteinen aine tai neste. Yhdiste on pysymätön ja hajoaa helposti kuumennettaessa asetoniksi ja hiilidioksidiksi. Happoluonteeltaan asetoetikkahappo on muiden karboksyylihappojen tavoin heikko ja sen pKa-arvo on 3,6. Asetoetikkahapolla esiintyy keto-enolitautomeriaa ja tyypillisesti ketomuoto on vallitseva. Yhdiste liukenee hyvin etanoliin ja veteen. Asetoetikkahapolla ei sen pysymättömyydestä johtuen ole teollista käyttöä, mutta sen esterit ja amidit ovat pysyvämpiä ja niitä käytetään orgaanisessa synteesissä. Asetoetikkahappoa voidaan valmistaa hapettamalla 3-hydroksivoihappoa. == Biokemia == Asetoetikkahappo kuuluu niin kutsuttuihin ketoaineisiin ja sitä muodostuu elimistössä erityisesti paaston ja hoitamattoman diabeteksen aikana. Asetoetikkahappoa muodostuu asetyylikoentsyymi-A:sta, joka kondensoituu asetoasetyylikoentsyymi-A:ksi. Tämän jälkeen hydroksimetyylikoentsyymi-A-syntaasi muodostaa 3-hydroksi-3-metyyliglutaryylikoentsyymi-A:ta, joka entsymaattisesti hajotetaan koentsyymi-A:ksi ja asetoetikkahapoksi. Asetoetikkahappo voi hajota elimistössä asetoniksi tai pelkistyä 3-hydroksibutyraattidehydrogenaasin vaikutuksesta 3-hydroksivoihapoksi. == Lähteet == == Aiheesta muualla == *Human Metabolome Database (HMDB): Acetoacetic acid *DrugBank: Acetoacetic Acid *Kyoto Encyclopedia of Genes and Genomes (KEGG): 3-Oxobutanoic acid Luokka:Karboksyylihapot
Kon

Kon oli inkojen sateen ja etelätuulen jumala. Inkojen mytologiassa hän on auringon jumala Intin poika ja Pacha Kamaqin veli. Pacha Kamaq ajaa aina Konin takaisin pohjoiseen, josta hän on tullut. Vetäytyessään Kon kuitenkin vie myös sateet mukanaan ja kuihduttaa maan. == Lähteet == Luokka:Inkojen jumalat Luokka:Taivaan ja sään jumalat
Haumea-ryhmä

Haumea-ryhmä on samantyypissillä radoilla kulkeva transneptunisien kohteiden ryhmä Kuiperin vyöhykkeellä. Myös näiden kappaleiden pinnan ominaisuudet ovat samantyyppiset. Ryhmä syntyi Haumean ja toisen transneptunisen kohteen välisessä törmäyksessä, ja ryhmän pienemmät kappaleet ovat ryhmän pääkappaleesta kääpiöplaneetta Haumeasta (2003 EL61) irronneita sirpaleita. Ryhmä on saanut nimensä Haumean mukaan, ja se on ensimmäinen havaittu törmäyksessä syntynyt transneptunisten kohteiden ryhmä. Michael E. Brownin johtama tutkijaryhmä havaitsi Haumea-ryhmän olemassaolon vuonna 2007. Ryhmään kuuluvat Haumean ja sen kuiden lisäksi: , , , , , , , , ja . ==Lähteet== Ryhmä Luokka:Transneptuniset kohteet Luokka:Kuiperin vyöhyke Luokka:Kaukaisten pikkuplaneettojen ryhmät
Mario Soldati

Mario Soldati (17. marraskuuta 1906 Torino – 19. kesäkuuta 1999 Tellaro) oli italialainen kirjailija, elokuvaohjaaja ja käsikirjoittaja. Soldati kävi jesuiittakoulun ja valmistui Torinon yliopistosta vuonna 1927. Hän jatkoi opintojaan Roomassa ja Columbian yliopistossa New Yorkissa. Soldati julkaisi ensimmäisen novellikokoelmansa Salmace vuonna 1929. Vuonna 1935 ilmestyi yksi hänen tunnetuimmista kirjoistaan, Yhdysvaltoja kuvaava America primo amore. 1930-luvulla Soldati työskenteli Emilio Cecchin johtamalla Cines-studiolla muun muassa Mario Camerinin, Alessandro Blasettin ja Renato Castellanin elokuvien käsikirjoittajana. Hänen ensimmäinen itsenäinen ohjaustyönsä oli telefoni bianchi -elokuva Dora Nelson vuonna 1939. Myöhemmin Soldati tuli tunnetuksi ”kalligrafisiksi” kutsutuista historiallisista kirjallisuussovituksistaan kuten Piccolo mondo antico (1941) ja Malombra (1942). Toisen maailmansodan jälkeen hän ohjasi kirjallisuus- ja seikkailuelokuvia, tv-dokumentteja sekä nuoren Sophia Lorenin tähdittämän eroottisen melodraaman Nainen joelta (La donna del fiume, 1955). Soldatin viimeinen näytelmäelokuva oli Policarpo, ”ufficiale di scrittura” vuonna 1959. Sen jälkeen hän omistautui etupäässä kaunokirjalliselle tuotannolleen. Kirjailijan teoksista tärkeimpiä ovat omaelämäkerrallinen romaani Le due città (1964) ja kertomuskokoelma I racconti del maresciallo (1967). ==Suomennettu teos== * Amerikkalainen vaimo (La sposa americana). Suom. Jorma Kapari. Helsinki: Uusi kirjakerho, Kirjayhtymä, 1980. ==Lähteet== ==Aiheesta muualla== * Elonet: Mario Soldati * Internet Movie Database: Mario Soldati Luokka:Italialaiset elokuvaohjaajat Luokka:Italialaiset elokuvakäsikirjoittajat Luokka:Italialaiset kirjailijat Luokka:Vuonna 1906 syntyneet Luokka:Vuonna 1999 kuolleet
Heavy (Iron Butterflyn albumi)

Heavy on yhdysvaltalaisen psykedeelisen rockin yhtyeen Iron Butterflyn esikoisalbumi. Se julkaistiin tammikuussa 1968 levymerkillä ATCO Records. Musiikillisesti albumi sisältää suoraviivaisia pop rock-kappaleita ("Unconscious Power", Gentle As It May Seem", "Look for the Sun"), soul- ja blues-vaikutteita ("Get Out of My Life, Woman", "So-Lo", "Stamped Ideas") sekä psykedeelisvaikutteisia raskaampia kappaleita kuten "Possession", "You Can't Win", "Fields of Sun" ja "Iron Buttefly Theme". == Kappaleet == === A-puoli === # # # # # === B-puoli === # # # # # == Kokoonpano == * Doug Ingle – urut, laulu * Ron Bushy – rummut * Jerry Penrod – bassokitara, laulu * Darryl DeLoach – tamburiini, laulu * Danny Weis – kitara Luokka:Vuoden 1968 esikoisalbumit Luokka:Iron Butterflyn albumit
Andrea Aureli

Andrea Aureli (5. maaliskuuta 1923 Terni – 5. marraskuuta 2007) oli italialainen näyttelijä. Aureli valmistui näyttelijäksi Kokeellisesta elokuvakeskuksesta vuonna 1947 ja esiintyi samana vuonna Goffredo Alessandrinin elokuvassa Vaeltava juutalainen (L’ebreo errante). 1950- ja 1960-luvuilla hän näytteli roistoja lukuisissa peplum- ja jännityselokuvissa, spagettiwesterneissä ja komedioissa. Hän on työskennellyt myös vakavampien ohjaajien kuten Mario Camerinin, Nanni Loyn, Lino Del Fran ja Carlo Verdonen elokuvissa sekä vuonna 1991 Tinto Brassin eroottisessa Kullanmurussa (Paprika, 1991). ==Elokuvia== * Odysseus, 1954 * Afrodite, dea dell’amore, 1958 * Hannibal, 1959 * Niilin legioonat, 1959 * Herkules ja rakkauden kuningatar, 1960 * Maciste contro i mostri, 1962 * Ursus, il gladiatore ribelle, 1962 * L’eroe di Babilonia, 1963 * Simson ja orjakuningatar, 1963 * Brenno, il nemico di Roma, 1963 * Sansone contro il Corsaro Nero, 1964 * Ercole contro Roma, 1964 * Golia alla conquista di Bagdad, 1965 * Superseven chiama Cairo, 1965 ==Lähteet== ==Aiheesta muualla== * Elonet: Andrea Aureli * Internet Movie Database: Andrea Aureli Luokka:Italialaiset näyttelijät Luokka:Vuonna 1923 syntyneet Luokka:Vuonna 2007 kuolleet
Sam Cassell

Samuel ”Sam” James Cassell (s. 18. marraskuuta 1969 Baltimore, Maryland) on yhdysvaltalainen ammattilaisuransa lopettanut koripalloilija. Cassell voitti urallaan kolme NBA-mestaruutta vuosina 1994, 1995 ja 2008. Vuodesta 2009 lähtien Cassell on työskennellyt NBA:ssa apuvalmentajana. == Ura == === Yliopisto ( –1993) === Cassell opiskeli Paul Laurence Dunbarin high schoolissa Baltimoressa, josta hänet värvättiin DePaulin yliopistoon. Hän ei kuitenkaan pelannut urallaan DePaulin yliopistossa, vaan Floridan osavaltionyliopistossa. Cassell edusti yliopistoa kahden kauden ajan vuosina 1991–1993 ja teki parhaana kautenaan 18,4 pistettä ottelua kohden. === NBA-uran alku (1993–1999) === Cassell osallistui vuoden 1993 NBA:n varaustilaisuuteen, jossa Houston Rockets varasi hänet tilaisuuden 24:ntenä pelaajana. Ensimmäisenä NBA- kautenaan Cassell teki keskimäärin 6,7 pistettä ottelua kohden. Saman kauden päätteeksi seura voitti NBA-mestaruuden. Kaudella 1994–1995 hän pelasi ainoan kerran urallaan kaikki 82 runkosarjaottelua. Kauden päätteeksi Cassell voitti toisen perättäisen NBA-mestaruutensa. Hän ehti edustaa Houstonia kolme kautta, sillä elokuussa 1996 hänet kaupattiin pelaajakaupassa Phoenix Sunsille, jolloin muun muassa Charles Barkley siirtyi Houstoniin. Cassell pelasi Phoenixissa vain 22 ottelua, sillä hänet kaupattiin joulukuussa 1996 Dallas Mavericksille. Hän edusti Dallasia vain 16 ottelun ajan ja helmikuussa 1997 hänet kaupattiin laajassa pelaajakaupassa New Jersey Netsiin. Cassell pelasi Netsissä yli kaksi vuotta, ja maaliskuussa 1999 hän siirtyi kolmen seuran yhteiskaupassa Milwaukee Bucksiin. === Uran huippuvuodet (1999–2004) === Milwaukeessa Cassell jakoi kauden 1999–2000 aikana keskimäärin 9,0 syöttöä ottelua kohden, jolla hän sijoittui sarjan syöttötilastossa kolmanneksi. Hän edusti seuraa kesään 2003 asti, jolloin hänet kaupattiin Minnesota Timberwolvesille. Pisteiden valossa kausi 2003–2004 oli Cassellin NBA-uran paras, sillä hän teki keskimäärin 19,8 pistettä ottelua kohden. Samana kautena hänet valittiin ainoan kerran hänen urallaan tähdistöjoukkueeseen ja tähdistöotteluun. Cassell pelasi seurassa lopulta kaksi kautta ja elokuussa 2005 hänet kaupattiin Los Angeles Clippersille. === Uran viimeiset kaudet (2004–2008) === Cassell edusti Clippersiä helmikuun 2008 loppuun asti, jolloin seura luopui hänen pelaajaoikeuksistaan. Pian tämän jälkeen hän siirtyi vapaana pelaajana Boston Celticsiin, jossa hän voitti kolmannen NBA- mestaruutensa kauden 2007–2008 päätteeksi. Cassell myös lopetti NBA-uransa tähän kauteen. == Lähteet == == Aiheesta muualla == * Basketball-Reference Luokka:Yhdysvaltalaiset koripalloilijat Luokka:Vuonna 1969 syntyneet Luokka:Elävät henkilöt
Arfakinkaljumesikko

Arfakinkaljumesikko (Melipotes gymnops) eli aiemmalta nimeltään keltakaljumesikko on mesikoiden heimoon kuuluva varpuslintu. ==Levinneisyys== Arfakinkaljumesikkoa tavataan Uuden-Guinean länsiosissa Indonesiassa. Laji on huonosti tunnettu, eikä siitä ole tehty kannanarvioita. Sen ei kuitenkaan uskota olevan vaarassa, ja laji on luokiteltu elinvoimaiseksi. Arfakinkaljumesikon elinympäristöä ovat vuoristometsät. ==Lähteet== Luokka:Mesikot
Huoninkaljumesikko

Huoninkaljumesikko (Melipotes ater) on mesikoiden heimoon kuuluva varpuslintu. ==Levinneisyys== Huoninkaljumesikkoa tavataan Papua-Uudessa-Guineassa. Lajia on kuvattu yleiseksi, ja se on luokiteltu elinvoimaiseksi. ==Lähteet== Luokka:Mesikot
Fojankaljumesikko

Fojankaljumesikko (Melipotes carolae) on mesikoiden heimoon kuuluva varpuslintu. Lajia tavataan Fojavuorilla Uuden-Guinean luoteisosissa. ==Lähteet== Luokka:Mesikot
Paratiisimesikko

Paratiisimesikko (Macgregoria pulchra) eli aiemmalta nimeltään vuoriparatiisilintu on mesikoiden heimoon kuuluva varpuslintu. ==Levinneisyys== Paratiisimesikkoa tavataan Uuden-Guinean saarella Indonesiassa ja Papua-Uudessa-Guineassa. Lajin populaatio on pieni ja sirpaloitunut ja pienenemässä. Se on luokiteltu vaarantuneeksi. Kantaa uhkaa metsästys. Paratiisimesikon elinympäristöä ovat avoimet metsät, joissa kasvaa ruohoja. Linnun Linnun ravintoa ovat hedelmät ja hyönteiset. ==Lähteet== Luokka:Mesikot Luokka:Uhanalaiset linnut
Nokimesikko

Nokimesikko (Melidectes fuscus) on mesikoiden heimoon kuuluva varpuslintu. ==Levinneisyys== Nokimesikkoa tavataan Indonesiassa ja Papua-Uudessa- Guineassa. Laji on luokiteltu elinvoimaiseksi. ==Lähteet== Luokka:Mesikot
Nils Horner

Nils Georg Anthony Horner (5. joulukuuta 1962 Borås – 11. maaliskuuta 2014 Kabul) oli ruotsalainen toimittaja, joka työskenteli pitkään Ruotsin radion ulkomaankirjeenvaihtajana. Hänen raporttejaan kuultiin myös Suomessa Svenska Ylen lähetyksissä. Horner työskenteli 1990-luvulla ulkomaantoimittajana New Yorkissa ja Lontoossa, josta hän siirtyi vuonna 2001 Ruotsin radion palvelukseen New Delhiin, raportoiden Aasian ja Lähi-idän tapahtumista. Hänet ammuttiin kadulla maaliskuussa 2014 Afganistanin pääkaupungissa Kabulissa. == Lähteet == Luokka:Ruotsalaiset toimittajat Luokka:Ruotsalaiset sotakirjeenvaihtajat Luokka:Ruotsalaiset henkirikosten uhrit Luokka:Vuonna 1962 syntyneet Luokka:Vuonna 2014 kuolleet
Rådhusetin metroasema

Rådhusetin metroasema on metroasema Tukholman metron Sinisellä linjalla. Se sijaitsee T-Centralenin ja Fridhemsplanin metroaseman välissä. Asema sijaitsee Tukholman raatihuoneen alapuolella. Aseman lähellä sijaitsevat myös poliisiasema ja Tukholman kaupungintalo. Tiedosto:Stockholm subway radhuset 20050808 002.jpg|Aseman liukuportaat Tiedosto:Stockholm Metro station at Rådhuset-1.jpg|Sisäänkäynti ==Lähteet== == Aiheesta muualla == Luokka:Tukholman metroasemat
Muju Resort

Muju Resort on neljän hyppyrimäen muodostama mäkihyppystadion Seolcheon- myeonissa Mujun piirikunnassa Pohjois-Jeollan maakunnassa Etelä-Koreassa. Muju Resortin hyppyrimäet rakennettiin vuonna 1990 eteläkorealaisten mäkihyppääjien harjoittelukeskukseksi. Kaikissa mäissä on alastulorinteen muovitus, sekä ne ovat luonnonmäkiä. Se toimi yhtenä vuoden 1997 talviuniversiaiden kilpailupaikkana. Sittemmin Alpensia Ski Jumping Centren valmistuttua sitä ei enää ole käytetty. Talviuniversiadeissa 1997 suurmäen kilpailun voitti japanilainen Yoshiharu Ikeda, normaalimäen kilpailun voitti puolalainen Łukasz Kruczek ja normaalimäen joukkuekilpailun voitti Japani joukkueella Takayuki Obora, Noritaka Kasama, Yoshiharu Ikeda ja Yūsuke Kaneko. ==Lähteet== *Muju Resort skisprungschanzen.com Luokka:Etelä-Korean hyppyrimäet Luokka:Pohjois- Jeolla
Mihail Vorontsov (sotamarsalkka)

Mihail Semjonovitš Vorontsov (; 30. toukokuuta (J: 19. toukokuuta) 1782 Pietari – 18. marraskuuta (J: 6. marraskuuta) 1856 Odessa)Mikhail Semyonovich, Prince Vorontsov Encyclopædia Britannica Online Academic Edition. Viitattu 11.3.2014. oli venäläinen ruhtinas ja sotamarsalkka. Mihail Vorontsov kuului Vorontsovin sukuun, joka oli saavuttanut 1700-luvulla merkittävän aseman Venäjän keisarikunnan politiikassa. Hänen isänsä oli merkittävä diplomaatti Semjon Vorontsov. Mihail Vorontsov liittyi Venäjän armeijaan vuonna 1801 ja osallistui ensin sotaan Osmanien valtakuntaa vastaan Kaukasuksella ja sitten Napoleonin sotiin Euroopassa. Vuoteen 1813 mennessä hän yleni kenraaliluutnantiksi ja armeijakunnan komentajaksi. Hän saartoi vuonna 1813 Saksassa käytyjen taisteluiden yhteydessä Küstrinin, Magdeburgin ja Wittenbergin kaupungit. Seuraavana vuonna hän kunnostautui Craonnen taistelussa. Vuosina 1815–1818 Vorontsov komensi Venäjän miehitysjoukkoja Ranskassa.Nordisk familjebok (1921), s. 1089 Runeberg.org. Viitattu 11.3.2014. Vuonna 1823 Vorontsov nimitettiin silloisen Uuden Venäjän aluepiirin (eli Uuden Venäjän ja Bessarabian kenraalikuvernementin) kenraalikuvernööriksi, minkä aseman hän säilytti vuoteen 1854. Vorontsov pyrki kehittämään näiden hiljattain Venäjän keisarikuntaan liitettyjen alueiden taloutta ja hallintoa sekä ehkäisemään venäläisen maaorjuuden leviämistä sinne. Vuoden 1828 sodassa Osmanien valtakuntaa vastaan Vorontsov kutsuttiin viemään loppuun Varnan piiritys. Vuonna 1844 hänet nimitettiin aiempien toimiensa ohella Kaukasuksen alueen kuvernööriksi ja ylipäälliköksi. Hän vahvisti Venäjän valtaa alueella ja valtasi 1845 imaami Šamililta Dargon linnakkeen, mistä hyvästä hänet palkittiin ruhtinaan arvolla. Vuoteen 1848 mennessä Vorontsov oli saattanut kaksi kolmasosaa Dagestanista Venäjän keisarikunnan vallan alle. Aleksanteri II:n kruunajaisten yhteydessä vuonna 1856 hänet korotettiin sotamarsalkaksi. Hän kuoli myöhemmin samana vuonna. ==Lähteet== ==Aiheesta muualla== * *Воронцовы Brockhaus–Jefron-tietosanakirjan (1890—1907) artikkeli venäjänkielisessä Wikiaineistossa. Luokka:Venäjän marsalkat Luokka:Varakuninkaat Luokka:Venäjän valtakunnanneuvoston jäsenet Luokka:Vuonna 1782 syntyneet Luokka:Vuonna 1856 kuolleet
Ichor

Ichor on suomalaisen heavy metal -yhtye The Black Leaguen esikoisalbumi. Se julkaistiin vuonna 2000 levymerkillä Spinefarm Records. == Kappaleet == # # # # # # # # # # # # # == Kokoonpano == === Yhtye === * Taneli Jarva – laulu, tuottaja, kansikuva, kansilehtinen * Alexi Ranta – kitarat * Maike Valanne – kitarat * Florida – bassokitara * Sir Luttinen – rummut, lyömäsoittimet, kosketinsoitin === Vierailevat muusikot === * Anu – taustalaulu * The Backstabbers Ltd – taustalaulu * The Jaana – taustalaulu === Tuotanto === * Ahti Kortelainen – äänittäjä * Sakari Pietarila – äänittäjä * Mikko Karmila – miksaaja * Mika Jussila – masteroija * Janne Peltonen – kansikuva, kansilehtinen * Juha Laakso – grafiikka ("The Everlasting") * Miira-Mari Manninen – valokuvat * Leonid Kiarfal – valokuvat * Tuula Lausmaa – valokuvat * Pekka Ala-Aho – valokuvat * A. Huhtela – valokuvat == Arvostelut == * AllMusic: AllMusic review * Soundi: Soundi: Levyarvio == Lähteet == == Aiheesta muualla == * * Ichor discogs.com -sivustolla Luokka:Vuoden 2000 esikoisalbumit Luokka:The Black Leaguen albumit
Ylä-Mander

thumb|Mandrogi. Ylä-Mander () on entisöity kylä ja matkailukohde Koskenalan piirin kuuluvassa Koskenalan kaupunkikunnassa Leningradin alueella Venäjällä. Kylä sijaitsee Syvärin itärannalla P37-tieltä pohjoiseen ja Koskenalan kaupungista länteen. Kylän entisöinti aloitettiin vuonna 1996, ja kylä otettiin käyttöön 1999. Hanketta sponsoroi liikemies Sergei GutzeitLomalinja.com (lähde etunimelle nimikirjainten sijasta) . Kylässä on vodkamuseo ja lauttaterminaali. Kylän arkkitehtuurissa on noudatettu perinteistä venäläistä puurakentamista. Presidentti Putinin vierailun jälkeen kylä merkittiin Venäjän viralliseksi matkailukohteeksi. == Lähteet == * Mandrogi ===Viitteet=== == Aiheesta muualla == Luokka:Koskenalan piiri
Utopia A.D.

Utopia A.D. on suomalaisen heavy metal -yhtye The Black Leaguen toinen studioalbumi. Se julkaistiin vuonna 2001 levymerkillä Spinefarm Records. == Kappaleet == # # # # # # # # # # # # # == Kokoonpano == === Yhtye === * Taneli Jarva – laulu, tuottaja, graafinen suunnittelu * Kimmo "Sir" Luttinen – rummut * Mikko "Florida" Laurila – bassokitara * Maike Valanne – kitara * Alexi Ranta – kitara === Vierailevat muusikot === * Nattu Khan – lyömäsoittimet (kappaleet 1, 6, 7, 12 ja 13) * Mika Pohjola – kosketinsoitin (kappaleet 1, 4, 5, 7, 9, 12 ja 13) === Tuotanto === * Ahti Kortelainen – äänittäjä * Mikko Karmila – miksaaja * Mika Jussila – masteroija * Timo Mankinen – valokuvat * Pekka Ala- Aho – valokuvat * Janne Peltonen – graafinen suunnittely * Susanna Jarva – kansikuva == Arvostelut == * AllMusic: http://www.allmusic.com/album/utopia- ad-mw0000456187 AllMusic review] * Blabbermouth: 6/10http://www.blabbermouth.net/cdreviews/utopia-a-d/ Blabbermouth: CD review] * Soundi: http://www.soundi.fi/levyarviot/black-league-utopia-ad Soundi: Levyarvio] == Lähteet == == Aiheesta muualla == * Utopia A.D. discogs.com -sivustolla * Luokka:Vuoden 2001 albumit Luokka:The Black Leaguen albumit
La Morra

La Morra on kunta Italiassa Piemonten alueella olevassa Cuneon maakunnassa. Kunnan nähtävyyksiä on vuosina 1709-1711 rakennettu 31 metriä korkea kellotorni, Torre Campanaria.Kunnan kotisivut Kunnasta osa kuuluu baroloviinin tuotantoalueeseen.Barolo == Lähteet == Luokka:Cuneon maakunnan kunnat
Rovnon taistelu

Rovnon taistelu oli toisessa maailmansodassa Saksan XIII armeijakunnan joukkojen ja Neuvostoliiton 13. ja 60. armeijan joukkojen välinen taistelu Rivnen (ven. Rovno) kaupungista Ukrainan pohjoisosissa. Taistelu alkoi 2. helmikuuta 1944 ja päättyi 5. helmikuuta saksalaisten antautumiseen. ==Lähteet== ==Aiheesta muualla== *Ziemke, Earl F. Stalingrad to Berlin: The German Defeat in the East. Sivu 246. Luokka:Toisen maailmansodan itärintaman taistelut Luokka:Rivne Luokka:Vuoden 1944 sotahistoria
Doomsday Sun

Doomsday Sun on suomalaisen heavy metal -yhtyeen The Black Leaguen EP-levy, joka julkaistiin vuonna 2001 levymerkillä Spinefarm Records. == Kappaleet == # # # # # # == Kokoonpano == === Yhtye === * Taneli Jarva – tuottaja, design * Florida – bassokitara * Sir Luttinen – rummut, tamburiini * Alexi Ranta – kitara * Maike Valanne – kitara === Tuotanto === * Ahti Kortelainen – äänittäjä (kappaleet 1–4 ja 6) * Mika Jussila – masteroija * Mikko Karmila – miksaaja (kappaleet 1, 2, 4 ja 6) * Sakari Pietarila – äänittäjä (kappale 3) * Mika Pohjola – äänittäjä (kappaleet 1–6), miksaaja (kappaleet 3 ja 5) * Janne Peltonen – design * Pekka Ala-Aho – valokuvat == Arvostelut == * AllMusic: AllMusic review * The Metal Observer: 7/10The Metal Observer: Album review == Lähteet == == Aiheesta muualla == * Doomsday Sun discogs.com-sivustolla * Luokka:Vuoden 2001 EP:t Luokka:The Black Leaguen albumit
Man’s Ruin Revisited

__NOTOC__ Man’s Ruin Revisited on suomalaisen heavy metal -yhtye The Black Leaguen kolmas studioalbumi. Se julkaistiin vuonna 2004 levymerkillä Ranch Records. == Kappaleet == # # # # # # # # # # # # == Kokoonpano == * Maike Valanne – kitara * Taneli Jarva – laulu * Mikko "Florida" Laurila – bassokitara * Kimmo "Sir" Luttinen – rummut * Alexi Ranta – kitara === Muut tekijät === * Hannu Leiden – tuottaja * Petri Majuri – masteroija * Sami Saramäki – kansikuva * Janne Peltonen – grafiikka * TJ – grafiikka * Mika Vuoto – valokuvat * Juha Jäntti – avustaja * Virpi Immonen – avustaja == Arvostelut == * Desibeli.net: Desibeli.net: Levyarvio * The Metal Observer: 7/10The Metal Observer: Album review * Soundi: Soundi: Levyarvio ==Lähteet== == Aiheesta muualla == * * Man's Ruin Revisited discogs.com -sivustolla Luokka:Vuoden 2004 albumit Luokka:The Black Leaguen albumit
Ghost Brothel

Ghost Brothel on suomalaisen heavy metal -yhtyeen The Black Leaguen viides studioalbumi, joka julkaistiin 15. huhtikuuta 2009. == Kappaleet == # # # # # # # # # # # # # == Kokoonpano == === Yhtye === * Taneli Jarva – laulu, design * Heavy Hiltunen – kitara * Maike Valanne – kitara * Ilkka Tanska – bassokitara * Rale Tiiainen – rummut === Tuotanto === * Hannu Leidén – tuottaja, miksaaja * Petri Majuri – masteroija * Ringo Leidén – editoija * Simone El Rana – kansikuva * Jouni Salonen – design, valokuvat * Mika Tolvanen – rumputeknikko == Arvostelut == * Imperiumi.net: Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * * Ghost Brothel discogs.com -sivustolla Luokka:Vuoden 2009 albumit Luokka:The Black Leaguen albumit Luokka:Hannu Leidénin tuottamat albumit
Music Inspired by the Life and Times of Scrooge

Music Inspired by the Life and Times of Scrooge on Nightwish-yhtyeen lauluntekijänä ja kosketinsoittajana tunnetun Tuomas Holopaisen sooloalbumi, joka ilmestyi 11. huhtikuuta 2014. Konseptialbumin innoittajana on ollut Don Rosan Roope Ankasta kertova sarjakuvaromaani Roope Ankan elämä ja teot. Rosa on piirtänyt albumin kansikuvan. Kansikuvan värityksen Rosan tussaukseen on tehnyt Janne "Toxic Angel" Pitkänen. Holopainen on kuvaillut albumia tyyliltään ”elokuva-, kamari- ja etnomusiikin utuiseksi sekoitukseksi”. Albumilta julkaistiin singlenä kappale ”A Lifetime of Adventure” 7. helmikuuta 2014. Samalla julkaistiin myös Ville Lipiäisen ohjaama musiikkivideo, jolla esitellään kappaleen tekovaiheita ja kuvataan Don Rosaa työnsä ääressä. Julkaisuviikollaan albumi sijoittui Suomen virallisella listalla ykköseksi ja pysyi listalla kaikkiaan 20 viikkoa. Kesäkuun alkuun mennessä albumi oli myynyt kultaa. == Tuotanto == Laulusolisteina albumilla esiintyvät Alan Reid, Tony Kakko, Johanna Kurkela ja Johanna Iivanainen, joista kullakin on levyllä omat roolinsa. Skotlantilainen Reid esittää Roopea itseään, Kurkela puolestaan hänen nuoruudenrakastettuaan Kultu Kimallusta. Iivanainen on kertojana ja Roopen äidin äänenä. Reidiä Holopaiselle suositteli Nightwishin Troy Donockley. Levyllä soittaa Lontoon sinfoniaorkesteri. Albumin tekeminen oli Holopaiselle pitkäaikainen, jo vuonna 1999 Oceanborn-kiertueen aikana alkunsa saanut unelma. Holopainen on ollut lapsesta saakka Disneyn ihailija ja Rosan tuotantoon hän tutustui vuonna 1990 Aku Ankassa julkaistun ”Lumikenttien kimallus” -tarinan myötä vaikuttuen suuresti. Nightwish piti vuonna 2013 keikkataukoa, jonka aikana Holopaisella oli tilaisuus paneutua oman albuminsa tekoon. Alun perin hän suunnitteli tekevänsä kiinteästi Roope Ankan elämää ja tekoja seuraavan kokonaisuuden, jossa kukin kappale vastaisi yhtä kirjan kahdestatoista luvusta. Holopainen kuitenkin luopui aikeesta liian rajoittavana. == Kappaleet == == Kokoonpano == ; Muusikot * Tuomas Holopainen – koskettimet, piano * Troy Donockley – säkkipilli, pillit, bodhrán * Mikko Iivanainen – kitara, banjo * Dermot Crehan – viulu * Teho Majamäki – didgeridoo * Jon Burr – huuliharppu ; Laulajat * Johanna Kurkela (kappaleissa 1, 6, 8, 9, 10) * Johanna Iivanainen – kertoja (kappaleissa 2, 4, 8, 9) * Alan Reid – Roope Ankka (kappaleissa 1, 6, 10) * Tony Kakko – tarinankertoja (kappaleessa 5) ; Orkesteri ja kuoro * Pip Williams: orkesterin sovittaja ja ohjaaja * James Shearman: johtaja * Lontoon filharmoninen orkesteri ** Levyn tiedoissa orkesteriksi on merkitty Moorstone orchestra * Metro Voices: kuoro == Arvostelut == * Helsingin Sanomat: suopeaHelsingin Sanomat: Levyarvio * Imperiumi: 8½/10 * Kaaoszine: 9/10Kaaoszine: Levyarvio * Soundi: Soundi: Levyarvio == Lähteet == == Aiheesta muualla == * ”A Lifetime of Adventuren” musiikkivideo Nuclear Blastin Youtube-kanavalla * Luokka:Konseptialbumit Luokka:Suomalaiset albumit Luokka:Vuoden 2014 esikoisalbumit Luokka:Don Rosa Luokka:Seulonnan keskeiset artikkelit
Magic Kingdom

Magic Kingdom on Walt Disney Worldissa sijaitseva teemapuisto, joka sijaitsee Orlandossa, Floridassa. Vuosittain siellä käy noin 17 miljoonaa ihmistä, mikä tekee siitä maailman eniten vieraillun teemapuiston. Puiston tunnus ja keskipiste on Tuhkimon linna. Sen ympärille levittäytyvät kuusi teema-aluetta: Main Street USA, Adventureland, Frontierland, Fantasyland, Liberty Square ja Tomorrowland) Puiston reunaa kulkee kapearaiteinen rautatie, joka pysähtyy asemilla Main Street, Frontierland ja Fantasyland. Tiedosto:Disneyworld - Characters - 0130.jpg|Main street USA: Villin lännen hahmoja Tiedosto:Magic Kingdom61.jpg|Adventureland: puumaja Tiedosto:Enchanted Tales with Belle.jpg|Fantasyland; Belle Tiedosto:BigThunderMtRailroad.jpg|Frontierland: vuoristorata Tiedosto:Haunted Mansion 1.jpg|Lierty Square: Kummitustalo Tiedosto:WDW-Tomorrowland sign.jpg|Tomorrowland Tiedosto:Map - Walt Disney World - Magic Kingdom.svg|Kartta. Puiston yhden päivän lipun hinta nostettiin vuonna 2014 99 dollariin. == Lähteet == == Aiheesta muualla == Luokka:Walt Disney Parks and Resorts Luokka:Floridan rakennukset ja rakennelmat Luokka:Yhdysvaltain huvipuistot
Moonchild

Moonchild on brittiläisen progressiivista rockia soittavan King Crimsonin kappale vuoden 1969 albumilta In the Court of the Crimson King. ”Moonchildin” alkuosa ”The Dream” on mellotronpohjainen balladi, mutta kahden ja puolen minuutin kohdalla kappaleessa alkaa täysin improvisoitu osa, ”The Illusion”, joka kestää kappaleen loppuun asti. Tämä osio koostuu pääosin satunnaisista äänistä, kuten vibrafonin äänistä. == Kokoonpano == * Robert Fripp – kitara * Michael Giles – lyömäsoittimet * Ian McDonald – mellotron (”The Dream” -osiossa) sekä vibrafoni (”The Illusion” -osiossa) * Greg Lake – laulu * Peter Sinfield – sanoitukset == Lähteet == Luokka:Vuoden 1969 kappaleet
Kochadaiiyaan

Kochadaiiyaan (suomeksi ”Pitkä- ja kiharaharjainen kuningas”) on intialainen, tamilinkielinen historiallinen toiminta-draamaelokuva vuodelta 2014. Sen on ohjannut Soundarya R. Ashwin ja käsikirjoittanut K. S. Ravikumar. Elokuvan pääosissa esiintyvät kolmea roolia näyttelevä Rajinikanth sekä Deepika Padukone. Kochadaiiyaan on Intian ensimmäinen liikkeenkaappaustekniikalla toteutettu 3D-animaatioelokuva. Elokuvan näyttelijöistä tehtiin 3D-mallit, joiden avulla roolihahmoista saatiin näyttelijöiden näköisiä. Joidenkin näyttelijöiden ulkonäköä myös muutettiin nuoremmaksi. Varsinaisten näyttelijöiden lisäksi elokuvassa nähdään myös ennen elokuvanteon aloittamista kuolleen tamilikoomikko Nageshin näköinen hahmo, jonka liikkeenkaappaukseen ja dubbaukseen käytettiin näyttelijöitä, joiden ruumiinrakenne ja ääni oli samankaltainen kuin Nageshilla. Alun perin elokuvan nimi oli Kochadaiyaan, mutta nimeen lisättiin toinen i numerologisista syistä. == Rooleissa == == Lähteet == == Aiheesta muualla == * Luokka:Vuoden 2014 intialaiset elokuvat Luokka:3D-elokuvat Luokka:Tamilinkieliset elokuvat
Karmin

Karmin on yhdysvaltalainen popmusiikkiduo, johon kuuluvat Amy Heidemann ja Nick Noonan. He tapasivat vuonna 2006 Bostonin Berklee College of Musicissa. jossa Heidemann opiskeli laulunkirjoitusta, esiintymistä ja liiketoimintaa. Noonanista puolestaan oli tulossa pasunisti. Vaikka he esiintyivät koulussa yhdessä, he eivät työskennelleet ammattimaisesti ennen heidän valmistumistaan. Heidän ensimmäinen EP:nsä, Inside Out, julkaistiin vuonna 2010. He lisäsivät ensin omia kappaleitaan, ja sen jälkeen tekemiään covereita YouTubeen, jotka keräsivät huomiota. Näihin aikoihin Karminin oma kappale, ”Take It Away”, soi NBA:n vuoden 2011 finaalien mainoksissa. Saman vuoden kesäkuussa Epic Records teki levytyssopimuksen Karminin kanssa, joka aloitti työstämään debyyttialbumiaan. Hello-niminen EP julkaistiin toukokuussa 2012. Maaliskuussa 2014 julkaistiin yhtyeen esikoisalbumi Pulses. Heidän toinen albumi Leo Rising julkaistiin 9. syyskuuta 2016. Vuonna 2017 Karmin lopetti musiikin tuottamisen kun Amy keskittyi oman Qveen Herby -taiteilijanimen alla julkaistun musiikin tuottamiseen. == Diskografia == === Albumit === * Karmin Covers, Vol. 1 (2011) * Pulses (2014) * Leo Rising (2016) === EP:t === * Inside Out (2010) * The Winslow Sessions (2011) * Hello (2012) === Singlet === * Take it Way (2011) * Crash Your Party (2011) * Brokenhearted (2012) * Hello (2012) * Acappela (2013) * I Want It All (2014) * Sugar (2014) * Yesterday (2014) * Along the Road (2015) * Didn't Know You (2015) * Come with Me (Pure Imagination) (2016) * Riverbend (2016) * Blame It on My Heart (2016) == Lähteet == == Aiheesta muualla == * Viralliset sivut Luokka:Yhdysvaltalaiset popyhtyeet
Claude Berri

Claude Berri (oik. Claude Berel Langmann, 1. heinäkuuta 1934 Pariisi – 12. tammikuuta 2009 Pariisi) oli ranskalainen elokuvatuottaja ja -ohjaaja, alun perin näyttelijä. Puolalais-romanialaiseen juutalaisperheeseen Pariisissa syntynyt Berri aloitti 16-vuotiaana opinnot René Simonin draamakoulussa, muttei pienen kokonsa takia koskaan saanut merkittäviä rooleja. Armeijan jälkeen ja vaihtelevia töitä tehdessään hän sai lehtijutusta idean lyhytelokuvaan Le Poulet, joka palkittiin Oscarilla 1966. Berri perusti oman elokuvayhtiön ja alkoi kirjoittaa, tuottaa ja ohjata omaelämäkerrallisia elokuvia kuten Me kaksi (Le Vieil homme et l’enfant, 1966), Le Pistonne (1970) ja Le Cinéma de papa (1971). Sen jälkeen Berri teki kevyitä komedioita kuten vuoden 1972 Sex Shop ja vuoden 1976 Ensimmäinen kerta. Vähitellen Berri siirtyi yhä enemmän tuottajan rooliin, kuten Roman Polańskin elokuvassa Tess – viattomuuden tarina 1979. Parhaiten Berri ehkä tunnetaan vuonna 1986 valmistuneesta, monia palkintoja saaneesta kahden elokuvan kokonaisuudesta, Marcel Pagnolin romaaniin perustuvista maaseutudraamoista Jean de Florette ja Rakkauden lähde. Berri oli 12 kertaa César-palkintoehdokkaana. Berrin tuottama Tess – viattomuuden tarina oli Oscar-ehdokkaana 1979. ==Ohjauksia== *Me kaksi (Le Vieil homme et l’enfant, 1966) *Sex Shop (1972) *Ensimmäinen kerta (La Première fois, 1976) *Elämä panoksena (À nous deux, yhdessä Claude Lelouchin kanssa 1979) *Le Maître d’école (1981) *Jean de Florette (1986) *Rakkauden lähde (Manon des sources, 1986) *Uranus (1990) *Germinal (1993) *Rakkaudella, Lucie Aubrac (Lucie Aubrac, 1997) *Ensemble, c’est tout – kimpassa (Ensemble, c’est tout, 2007) ==Lähteet== ==Aiheesta muualla== * * Luokka:Ranskalaiset elokuvatuottajat Luokka:Ranskalaiset elokuvaohjaajat Luokka:Vuonna 1934 syntyneet Luokka:Vuonna 2009 kuolleet
Fucking Twinks 2

Fucking Twinks 2 on homopornoelokuva vuodelta 2008. Sen pääosissa ovat Tommy Anders, Tori Andrews, Ryan Conners, Tristan Tyler, Devon Pryce, Andy Kay, Chad Stevens, Matthew Phoenix ja Niki Culkin. ==Lähteet== Luokka:Pornoelokuvat
Dynasty

Dynasty voi viitata ainakin seuraaviin asioihin: * Dynasty, vuonna 1976 kuvattu televisiodraamaelokuva * Dynasty, vuonna 1979 ilmestynyt Kiss-yhtyeen studioalbumi * Dynasty, vuonna 2001 julkaistu Kwan-yhtyeen debyyttialbumi * Dynasty, vuonna 2007 julkaistu Two Steps from Hell -yhtyeen näytealbumi * Dynastia (engl. Dynasty), vuosina 1981–1989 tehty yhdysvaltalainen televisiosarja * Dynastia (engl. Dynasty), vuosina 2017–2022 tehty yhdysvaltalainen televisiosarja * The Dynasty: Roc La Familia, vuonna 2000 julkaistu Jay-Z:n albumi * Dodge Dynasty, Yhdysvalloissa valmistettu automalli
Step Back in Time

"Step Back in Time" on dancepopkappale Kylie Minoguen albumilta Rhythm of Love (1990). Se julkaistiin singlenä 22. lokakuuta 1990. Kappaleen kirjoittivat ja tuottivat Stock, Aitken ja Waterman. == Kappalelista == ;7" single (PWL) # "Step Back in Time" (Edit) – 3:03 # "Step Back in Time" (Instrumental) – 3:30 ;12" single (PWL) # "Step Back in Time" (Walkin' Rhythm Mix) – 8:05 # "Step Back in Time" (Extended Instrumental) – 4:59 ;Kasetti-single (PWL) # "Step Back in Time" (Edit) – 3:03 # "Step Back in Time" (Instrumental) – 3:30 ;CD single (PWL) # "Step Back in Time" (Edit) – 3:03 # "Step Back in Time" (Walkin' Rhythm Mix) – 8:05 # "Step Back in Time" (Instrumental) – 3:30 ;Australialainen CD single (Mushroom) # "Step Back in Time" (Edit) – 3:03 # "Step Back in Time" (Walkin' Rhythm Mix) – 8:05 # "Step Back in Time" (Instrumental) – 3:30 ;Australialainen 7" single (Mushroom) # "Step Back in Time" (Edit) – 3:03 # "Step Back in Time" (Instrumental) – 3:30 ;Australialainen 12" single (Mushroom) # "Step Back in Time" (Walkin' Rhythm Mix) – 8:05 # "Step Back in Time" (Edit) – 3:03 # "Step Back in Time" (Extended Instrumental) – 4:59 ;Australialainen kasetti 1 (Mushroom) # "Step Back in Time" (Edit) – 3:03 # "Step Back in Time" (Instrumental) – 3:30 ;Australialainen kasetti 2 (Mushroom) # "Step Back in Time" (Walkin' Rhythm Mix) – 8:05 # "Step Back in Time" (Edit) – 3:03 # "Step Back in Time" (Instrumental) – 3:30 == Esitykset konserteissa == * Rhythm of Love Tour * Let's Get to It Tour * Intimate and Live Tour * On a Night Like This Tour * KylieFever2002 Tour * Showgirl Tour * Showgirl Homecoming Tour * KYLIEX2008 == Listasijoitukset == Lista (1990) Korkein sijoitus Australia (ARIA Charts) 5 Eurooppa (European Hot 100) 12 Alankomaat (Dutch Top 40) 36 Suomi (Suomen virallinen lista) 4 Ranska (SNEP) 23 Saksa (Media Control Charts) 36 Irlanti (Irish Singles Chart) 4 Uusi-Selanti (RIANZ) 21 Ruotsi (Sverigetopplistan) 19 Sveitsi (Schweizer Hitparade) 29 Britannia (UK Singles Chart) 4 == Lähteet == == Aiheesta muualla == * Kylie Minoguen virallinen sivusto Luokka:Kylie Minoguen kappaleet Luokka:Vuoden 1990 kappaleet
Nina Forsman

Nina Forsman (ent. Mattila, o.s. Kuoksa, s. 19. syyskuuta 1974 Borås, Ruotsi) on suomalainen kuvataiteilija ja graafinen suunnittelija. Forsman on käynyt vuosina 2010–2012 Repin-instituutin avoimilla kursseilla Kotkassa. Hän valmistui kuvataiteilijaksi vuonna 2014 Saimaan ammattikorkeakoulun kuvataiteen koulutusohjelmasta pääaineenaan maalaus. Forsman maalaa öljy- ja akvarelliväreillä. Toisinaan hän yhdistelee teoksissaan maalausta ja valokuvausta eri menetelmin. Lisäksi hän on tehnyt installaatioita. Forsman on muun muassa Muu ry:n, Taidemaalariliiton ja Espoon Taiteilijaseuran jäsen. Forsman on ollut Kotkan valokuvakeskus ry:n hallituksen puheenjohtaja 2015. == Lähteet == == Aiheesta muualla == * Nina Forsmanin kotisivut * Kuvataiteilijamatrikkeli * Kotkan taiteilijaseura Luokka:Suomalaiset taidemaalarit Luokka:Suomalaiset valokuvaajat Luokka:Vuonna 1974 syntyneet Luokka:Elävät henkilöt
Puistokatu (Jyväskylä)

Puistokatu on katu Jyväskylän keskustassa Puistolassa. Se on keskustan ei- ruutukaavaisen koillisosan pääkatu. Lounaassa se alkaa Aren aukiosta. Sen varrella on Jyväskylän vanha hautausmaa sekä asuinkerrostaloja, joiden pohjakerroksissa on liikkeitä. Jyväskylän kaupungin alkuaikoina kadun paikalla oli Laukaantien osa. Kun Jyväskylän asemakaavaa vuonna 1899 laajennettiin tuolle alueelle, suunniteltiin alueelle ruutukaavaa kuten siihenastisellakin asemakaava-alueella niin, että alueella oleva osa Laukaantietä olisi hävinnyt kokonaan ruudukon alle. Tämä herätti mm. Yrjö Blomstedtissa pahennusta, joten sitä ei toteutettu ja vuonna 1910, kun tuolle paikalle ei ollut vielä ehditty rakentaa, asemakaava muutettiin epäsäännölliseksi ja alueella olleesta osasta Laukaantietä tuli puistokatu ja niinikään erisnimeltään Puistokatu. Aikaisemmin Puistokatu-nimellä ollut Jyväskylän katu muuttui nimeltään Minnankaduksi (nyk. Minna Canthin katu). == Lähteet == * Jussi Jäppinen: Oletko koskaan nähnyt kauniin kaupungin, osio Ruutukaavan laajentaminen. Luokka:Jyväskylän kadut
Matts Alanko

Matts Alanko (Matti Jaakonpoika) (1. lokakuuta 1828 Kauhajoki – 17. joulukuuta 1921 Kurikka) oli suomalainen kelloseppä ja valaja. ==Elämä== Alanko syntyi Kauhajoella vuonna 1828. Avioitui Serafia Iisakintyttären (1824-1899) kanssa, josta liitosta heille syntyi 13 lasta (6 poikaa ja 7 tyttöä). Mainitaan kirkonkirjoissa Kurikan seurakunnan Miedonkylän Skyttä:län torpparina, lohkotilallisena ja kelloseppänä. Alanko muutti nuorena Kurikkaan ja työskenteli myös Tervakoskella ja Helsingissä. Hän toimi fysiikan professori Selim Lemströmin assistenttinä. ==Tunnetut työt== Alanko tunnetaan kelloseppänä joka valmisti useita Könnin koulukunnan mukaisia seinä/lauttiakelloja. Oppinsa hän on saanut Iisakki Tassilta. Useimmissa hänen valmistamissaan kelloissa oli herätysmekanismi. Alanko valoi Kauhajoen kirkonkellon, yhdeksänhaaraisen kynttilänjalan ja numerotaulut. Hänet tunnetaan myös ikiliikkujan suunnittelijana. ==Lähteet== *Kelloseppälehti 4/1922, sivu 45. *Kellomiesten kirja,1931, sivu 130. === Viitteet === Luokka:Suomalaiset kellosepät Luokka:Vuonna 1828 syntyneet Luokka:Vuonna 1921 kuolleet
In-A-Gadda-Da-Vida

In-A-Gadda-Da-Vida on Iron Butterflyn menestysalbumi. Se julkaistiin kesäkuussa vuonna 1968. == Sisältö == Albumi tunnetaan etenkin 17-minuuttisesta nimikappaleestaan. Raskaan ja suoraviivaisen kitarariffinsä myötä sitä on pidetty yhtenä ensimmäisistä heavy metal -genren kappaleista. Kappale sisältää pitkät urku- ja kitarasoolot, sekä myös tuohon aikaan harvinaisena pidetyn rumpusoolon keskellä kappaletta. Sen nimi tulee lauseesta "In the Garden of Eden". Kappaleen säveltänyt urkuri-vokalisti Doug Ingle oli esitellyt kappaleen päihtyneenä yhtyeelle ja rumpali Ron Bushy kirjoitti Inglen epäselvästi lausumat sanat foneettisesti ylös. Kappaleesta julkaistu editoitu single-versio nousi top-30:een ja siitä tuli suosittu radiohitti. Muista albumin kappaleista "Most Anything You Want" ja "Flowers and Beads" edustavat kevyempää 1960-luvun pop-henkistä rockia, kun taas "My Mirage", "Termination" ja nimikappaleen ohella albumin toinen tunnettu kappale "Are You Happy" ovat enemmän hard rock-vaikutteisia kappaleita. Vuoden 1995 CD-painos sisältää bonuksina live- ja single-versiot nimikappaleesta. == Menestys == Albumista tuli pitkän nimikappaleensa johdattamana välitön menestys. Se myi kultaa joulukuuhun 1968 mennessä ja pysyi Billboardin albumilistalla kaiken kaikkiaan massiiviset 144 viikkoa joista 81 top tenissä. Korkein sijoitus oli 4. Albumi oli myös vuoden 1969 myydyin albumi Yhdysvalloissa ja siitä tuli myös Atlantic Recordsin myydyin levy ennen kuin Led Zeppelin IV ohitti sen muutamaa vuotta myöhemmin. Tähän päivään mennessä albumi on myynyt Yhdysvalloissa nelinkertaista platinaa ja maailmanlaajuisesti noin 30 miljoonaa kappaletta. Se on maailman 40 eniten myydyn albumin joukossa. Monissa yhteyksissä albumia on sanottu kautta aikain ensimmäiseksi platinalevyllä palkituksi albumiksi. Yhdysvaltain ääniteteollisuuden etujärjestö RIAA kehitti formaatin vuonna 1976 ja sen virallisen historian mukaan kunnia kuuluu Eagles-yhtyeen kokoelma-albumille Their Greatest Hits 1971-1975. Ennen vuotta 1976 julkaistuja platinaa myyneitä albumeja alettiin sertifikoida vasta 1980-luvulla ja In-A-Gadda-Da-Vida sai platinasertifikaatin tammikuussa 1993. Albumi lienee kuitenkin epävirallisesti ensimmäinen yli miljoona kappaletta Yhdysvalloissa myynyt äänite. == Kappaleet == === A-puoli === # # # # # === B-puoli === # * === 1995 Deluxe Edition-version bonuskappaleet === # * # == Singlejulkaisut == *"In-A-Gadda-Da-Vida" (single edit) / "Iron Butterfly Theme" (edit) - heinäkuu 1968, 30. == Kokoonpano == * Doug Ingle – urut, laulu * Erik Brann – kitara, taustalaulu, laulu (kpl. 4) * Lee Dorman – basso, taustalaulu * Ron Bushy – rummut, perkussiot ==Lähteet== Luokka:Iron Butterflyn albumit Luokka:Vuoden 1968 albumit